	OBRAZAC

sudjelovanja javnosti u internetskom savjetovanju o Nacrtu prijedloga Odluke o izmjenama Odluke o lokalnim porezima 

	Naziv nacrta odluke ili drugog općeg akta o kojem se provodi savjetovanje
	Nacrt prijedloga odluke o izmjenama Odluke o lokalnim porezima


	Naziv gradskog upravnog tijela nadležnog za izradu nacrta 
	Gradski ured za financije i javnu nabavu


	Obrazloženje razloga i ciljeva koji se žele postići donošenjem akta 
	           Pravni temelj za donošenje Odluke o izmjenama Odluke o lokalnim porezima (u daljnjem tekstu: Prijedlog odluke) sadržan je u članku 26. stavku 2. koji propisuje da visinu poreza na nekretnine u granicama određenim stavkom 1. predstavničko tijelo jedinice lokalne samouprave propisuje svojom odlukom, te u članku 42. stavku 1. Zakona o lokalnim porezima (Narodne novine 115/16, 101/17, 114/23 i 152/24) koji, između ostaloga,  propisuje da predstavničko tijelo jedinice lokalne samouprave svojom odlukom utvrđuje za potrebe plaćanja poreza na nekretnine visinu poreza i nadležno porezno tijelo za utvrđivanje i naplatu poreza.

Nadalje, temelj za donošenje predložene odluke je i članak 41. točka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) kojim je propisano da Gradska skupština donosi odluke i druge opće akte kojima uređuje pitanja iz samoupravnog djelokruga Grada Zagreba.

Sukladno Zakonu o lokalnim porezima, Grad Zagreb donio je Odluku o lokalnim porezima (Službeni glasnik Grada Zagreba 42/23) kojom su utvrđeni porezi Grada Zagreba kao jedinice područne (regionalne) samouprave: porez na nasljedstva i darove, porez na cestovna motorna vozila, porez na automate za zabavne igre i porez na kuće za odmor. 

Člankom 2. Zakona o izmjenama i dopuni Zakona o lokalnim porezima (Narodne novine 152/24) propisano je da su jedinice lokalne samouprave dužne uvesti porez na nekretnine. Člankom 12. stavkom 2. Zakona o izmjenama i dopuni Zakona o lokalnim porezima (Narodne novine 152/24) propisano je da će se za jedinice lokalne samouprave koje su u svojim odlukama propisale visinu poreza na kuće za odmor primjenjivu u 2024. a koje nisu do 28. veljače 2025. uskladile svoju odluku, za potrebe utvrđivanja i naplate poreza na nekretnine smatrati da je donesena odluka o visini poreza na nekretnine, a u visini poreza na kuće za odmor utvrđenom prema tim odlukama.

Sukladno navedenom, porez na nekretnine za 2025. i 2026. godinu utvrđivao se u skladu s odredbom članka 4. Odluke o lokalnim porezima (Službeni glasnik Grada Zagreba 42/23) te se plaćao 5,00 eura po jednom četvornom metru korisne površine nekretnine na području Grada Zagreba.

Člankom 4. Zakona o izmjenama i dopunama Zakona o lokalnim porezima (Narodne novine 152/24)  mijenja se članak 26. te je propisano da se porez na nekretnine plaća godišnje od 0,60 do 8,00 eura/m2 korisne površine nekretnine, određene propisom kojim se uređuju uvjeti i mjerila za izračun zaštićene najamnine. 

Predlaže se utvrđivanje poreza na nekretnine u visini 8,00 eura po jednom četvornom metru korisne površine na cijelom području Grada Zagreba. 

	Razdoblje internetskog savjetovanja

(4.9.2026. - 4.10.2026.)

	Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt
	

	Interes, odnosno kategorija i brojnost korisnika koje predstavljate
	

	Načelne primjedbe i prijedlozi na predloženi nacrt akta s obrazloženjem
	

	Primjedbe i prijedlozi na pojedine članke nacrta prijedloga akta s obrazloženjem


	

	Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt
	

	Datum dostavljanja
	


Važna napomena:

Popunjeni obrazac dostaviti na adresu elektroničke pošte: financije@zagreb.hr
zaključno do 
Po završetku savjetovanja, sve pristigle primjedbe/prijedlozi  biti će javno dostupni na internetskoj stranici Grada Zagreba. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.
Anonimni, uvredljivi i irelevantni komentari neće se objaviti.

